Falklandsøyenes riksvåpen

Falklandsøyenes riksvåpen har vært benyttet siden 29. september 1948. 

Skipet forestiller «Desire», fartøyet til den engelsk kapteinen John Davis som regnes for å ha oppdaget Falklandsøyene i 1592. Mottoet «Desire the Right» henspiller også på dette skipet. Væren representerer sauehold, som inntil nylig har stått for den største økonomiske aktiviteten i øygruppen. Tussokgresset viser den mest særegne vegetasjonen på øyene.

Tidligere førte øyene våpen med en okse i våpenmerket. Riksvåpenet er også avbildet i Falklandsøyenes flagg.

Riksvåpen
Falklandsøyene